Ο **Κώστας Χατζηστεφάνου** ήταν Ελληνοκύπριος εκπαιδευτικός και πολιτικός. Διετέλεσε Υφυπουργός Παιδείας της Κύπρου.

Βιογραφικά στοιχεία
-------------------

Ο Κώστας Χατζηστεφάνου γεννήθηκε στον Καραβά το 1926. Αποφοίτησε από το Παγκύπριο Γυμνάσιο. Ακολούθως εργάστηκε για ένα έτος ως διδάσκαλος στη Σεβέρειο Αστική Σχολή. Στη συνέχεια σπούδασε στη Φιλοσοφική Σχολή του Πανεπιστημίου Αθηνών.

Στη συνέχεια εργάστηκε για τέσσερα χρόνια στο Παγκύπριο Γυμνάσιο. Ακολούθως, σπούδασε κλασσική φιλολογία στο Πανεπιστήμιο του Λονδίνου. Στη συνέχεια, με υποτροφία του Ιδρύματος Κρατικών Υποτροφιών, έκανε μεταπτυχιακές σπουδές στην αρχαία ελληνική φιλολογία στο ίδιο πανεπιστήμιο. Στη συνέχεια, απέκτησε και διδακτορικό στο ίδιο θέμα από το ίδιο πανεπιστήμιο. Κατά τη διάρκεια των σπουδών του εργάστηκε στο Γραφείο της Εθναρχίας Κύπρου στο Λονδίνο.

Ακολούθως, επέστρεψε στην Κύπρο όπου και διορίσθηκε καθηγητής στην Παιδαγωγική Ακαδημία Κύπρου. Την περίοδο 1963-1964, ως υπότροφος του Ιδρύματος Φουλμπράιτ, έτυχε μετεκπαίδευσης στο Πανεπιστήμιο Νορθουέστερν (Ιλινόι) και σε άλλα πανεπιστήμια των ΗΠΑ σε θέματα Σχολικής Διοίκησης και Επιθεώρησης.

Στη συνέχεια, εργάστηκε για ακόμη πέντε χρόνια στην Παιδαγωγική Ακαδημία. Ακολούθως εργάστηκε ως βοηθός διευθυντής στο Γυμνάσιο Αρρένων Κύπρου. Το 1966 διορίσθηκε επιθεωρητής φιλολογικών μαθημάτων και το 1972 τμηματάρχης ανωτέρας και μέσης εκπαίδευσης. Την 1η Ιανουαρίου 1977 διορίσθηκε Διευθυντής Εκπαίδευσης στο Υπουργείο Παιδείας.

Επιπλέον, διετέλεσε πρόεδρος της Οργάνωσης Ελλήνων Λειτουργών Μέσης Εκπαίδευσης Κύπρου (ΟΕΛΜΕΚ) και της Συντεχνίας Επιθεωρητών Μέσης Εκπαίδευσης Κύπρου (ΣΕΜΕΚ), όπως και μέλος του διοικητικού συμβουλίου της Εταιρείας Κυρπιακών Σπουδών και του Παιδαγωγικού Ομίλου Κύπρου.

Ακόμη, διετέλεσε αντιπρόεδρος του Συνδέσμου Ελλήνων Φιλολόγων Κύπρου *Στασίνος*, μέλος του διοικητικού συμβουλίου του Ελληνικού Πνευματικού Ομίλου Κύπρου και μέλος της Ελληνικής Εταιρείας Φιλολογικών Μελετών και άλλων ιδρυμάτων. Επιπλέον, ήταν επίτιμο μέλος της Ελληνικής Ανθρωπιστικής Εταιρείας.

Στις 9 Μαρτίου 1978 διορίστηκε Υφυπουργός Παιδείας της Κύπρου στην Κυβέρνηση Σπύρου Κυπριανού 1978. Παρέμεινε στη θέση αυτή έως τις 9 Σεπτεμβρίου 1980.

Ήταν νυμφευμένος με τη Λένα, το γένος Οδυσσέως Ελληνοπούλου. Είχε 2 υιούς και μία κόρη.

Απεβίωσε το 2012.

Παραπομπές
----------

1. 1 2 3 4 5 6 7 8 9 10 11 12 13 14 15 16  «Δρ. Κώστας Ε. Χατζηστεφάνου». Γραφείο Τύπου και Πληροφοριών. 8 Μαρτίου 1978. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.
2. 1 2 3 4  «Δρ. Κώστας Ε. Χατζηστεφάνου». Γραφείο Τύπου και Πληροφοριών. 8 Μαρτίου 1978. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.
3. 1 2  «Κατάλογος Ονομάτων Υπουργών και Υφυπουργών από την Ανακήρυξη της Δημοκρατίας». *www.cm.gov.cy*. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.
4. ↑  «Ο δάσκαλος και ερευνητής Δρ. Κώστας Χατζηστεφάνου (1926-2012)». 5 Νοεμβρίου 2014. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.
5. ↑  «Παρουσίαση του βιβλίου του Κώστα Χατζηστεφάνου «Παιδαγωγικά και Εκπαιδευτικά θέματα»». *www.cna.org.cy*. 3 Φεβρουαρίου 2017. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.

Πηγές
-----

* «Δρ. Κώστας Ε. Χατζηστεφάνου». Γραφείο Τύπου και Πληροφοριών. 8 Μαρτίου 1978. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.
* «Δρ. Κώστας Ε. Χατζηστεφάνου». Γραφείο Τύπου και Πληροφοριών. 8 Μαρτίου 1978. Αρχειοθετήθηκε από το πρωτότυπο στις 25 Μαρτίου 2020. Ανακτήθηκε στις 25 Μαρτίου 2020.